Premiul Oscar pentru cel mai bun regizor
Podul de pe râul Kwai (titlu original: "The Bridge on the River Kwai") este un film american și britanic de război din 1957 regizat de David Lean. Rolurile principale au fost interpretate de actorii William Holden și Alec Guinness. A avut opt nominalizări la premiile Oscar și a câștigat șapte: Premiul Oscar pentru cel mai bun regizor, cel mai bun film, cel mai bun actor, cel mai bun scenariu adaptat, cea mai bună imagine, cel mai bun montaj și cea mai bună coloană sonoră. Este bazat pe un roman francez omonim din 1952 scris de Pierre Boulle. Filmul este o lucrare de ficțiune care împrumută construcția căii ferate Thailanda - Burma (denumită și calea ferată a morții) din perioada 1942-1943 ca fundal istoric al acțiunii. A fost filmat în Ceylon (acum cunoscut sub numele de Sri Lanka). Podul din film era situat în apropiere de Kitulgala.